stanford-oval/wikipedia huggingface dataset:
אשוט חצ'אטוריאנץ
ביוגרפיה

אשוט נולד בעיר קיסלובודסק שבמחוז סטברופול ברוסיה הסובייטית, במאי 1968. ב-1991 השלים את לימודיו במכון המוסקבאי לנפט וגז על שם גובקין ובאותה שנה החל לעבוד בחברת הגז "גזאקספורט", חברה בת של תאגיד גזפרום. בהמשך מונה ב-1993 ליו"ר קבוצת החברות "Siderca", חברה ארגנטינאית שעסקה בעסקי הנפט ונרכשה בהמשך על ידי יפנים.
בשנת 2001 מונה ליושב ראש במחלקה למדיניות השקעות במשרד לפיתוח כלכלי של רוסיה, עד 2004. באותה תקופה שימש כיועצו של השר לפיתוח כלכלי, הרמן גרף ונחשב לאחד ממקורביו.
בשנת 2004, מונה במפתיע לראש מינהל תוכנית היעד הפדרלית "גבול מדינה", של שירות הביטחון הפדרלי. במסגרת עבודתו הופקד על חיזוק הגבול הרוסי באזור צפון הקווקז. המשרה הוצעה לו על ידי ולדימיר פרוניצ'ב, אז ראש שירות משמר הגבול הפדרלי הרוסי ומי שהיה אחר כך יו"ר דירקטוריון אגודת הספורט "דינמו".
לאחר שהרמן גרף מונה למנכ"ל סברבנק, הוא הציע לחצ'אטוריאנץ להתמנות למנכ"ל חברת "סברבנק קפיטל", חברה בת של סברבנק ובמשרה זו כיהן משנת 2008 עד 2021. שימש גם כחבר בדירקטוריון חברת רוּסנפט (ОАО «НК «РуссНефть»). ב-2002 היה חבר באגודת דינמו ועסק בפיתוח תשתיות של האגודה במחוזות. מאפריל 2020 עד יולי 2021, מונה לנשיא חברת האחזקות Eurocement Group והיה גם חבר במועצת הנאמנים של גלריית טרטיאקוב הממלכתית.
בנובמבר 2019 מונה לעמוד בראש ועדת השופטים של התאחדות הכדורגל הרוסית ועמד גם בראש ועדת השיפוט המומחית, תחת נשיא ההתאחדות אלכסנדר דיוקוב. בשל כך צורף כחבר לוועדה לתוכנית פיתוח הכדורגל בוועד המנהל של ההתאחדות. בשנת 2021 מונה לממלא מקום נשיא מנהלת ליגת העל הרוסית בכדורגל, במקומו של סרגיי פריאדקין שהתפטר.
הערות שוליים

↑  Рулить РПЛ пока будет Хачатурянц. Что мы о нем знаем?, sports.ru
↑  У российских судей новый босс: работал с ФСБ, помогал Грефу в Минэкономразвития, а сейчас в «Сбербанке»
↑  Биография исполняющего обязанности президента Российской премьер-лиги Ашота Хачатурянца, טא"ס
↑  Russian soccer league president steps down after 14 years
ננה צ'רי

| --- | --- |

 לידה:  10 במרץ 1964 (בת 60) סטוקהולם, שוודיה 
 שם לידה:  Neneh Mariann Karlsson 
 שם במה:  Neneh Cherry 
 מוקד פעילות:  שוודיה 
 תקופת הפעילות:  מ-1987 
 סוגה:  מוזיקת פופ, ג'אז, היפ הופ אלטרנטיבי, טריפ הופ, ג'אז חופשי 
 שפה מועדפת:  שוודית, אנגלית 
 חברת תקליטים:  וירג'ין רקורדס 
 בן או בת זוג:  קמרון מקוויי (1990–?) 
 צאצאים:  Naima Karlsson, מייבל 
 מספר צאצאים:  3 
 פרסים והוקרה:  Brit Award for International Solo Artist (18 בפברואר 1990)  פרס המוזיקה הבריטית לפריצת שנה הבינלאומית (18 בפברואר 1990)  פרס המוזיקה של MTV אירופה לשיר הטוב ביותר (24 בנובמבר 1994) 
 nenehcherry.co.uk
 פרופיל ב-IMDb
 
צ'רי בהופעה בווינה ב-1996
נֵנֶה מריאן קרלסון (באנגלית: Neneh Mariann Karlsson; נולדה ב-10 במרץ 1964), הידועה כ"ננה צ'רי", היא זמרת-יוצרת, ראפרית ותקליטנית שוודית.
ביוגרפיה

צ'רי נולדה בסטוקהולם, למוניקה "מוקי" קרלסון, ציירת ואמנית טקסטיל, ולמוזיקאי אחמדו ג'ה. ג'ה הוא יליד סיירה לאון, ובן לראש שבט. הוא הגיע לסטוקהולם ללמוד הנדסה.
אמה של צ'רי נישאה למוזיקאי הג'אז הידוע דון צ'רי, שגידל את ננה מינקות, והיא אימצה את שם משפחתו.
לצ'רי אחות מצד אביה, הזמרת טיטיו, וכן אח, המפיק צ'רנו ג'ה. יש לה גם אח מצד אמה, המוזיקאי איגל איי צ'רי; וכן אחות חורגת, הכנרת ג'אן צ'רי, ואח חורג, מוזיקאי הג'אז דייוויד אורנט צ'רי, ילדיו של אביה החורג.
משפחתה של צ'רי עברה לארצות הברית בשנות השבעים המוקדמות. צ'רי עצמה נשרה מלימודי התיכון בגיל 14, ונסעה ללונדון.
כשצ'רי הגיעה ללונדון בגיל 14, היה זה בסוף תקופת הפאנק. היא הכירה מגוון מוזיקאים ממסעי ההופעות של אביה, דון צ'רי, ועברה לגור עם המוזיקאית ארי אפ מלהקת הSlits בסקווט בבטרסי.
צ'רי הצטרפה ללהקת הפאנק The Cherries, ולאחר מכן שרה עם מספר הרכבים שונים, כולל The Slits, New Age Steppers, Rip Rig + Panic, ו-Float Up CP. היא גם החלה לתקלט מוזיקת ראפ - שעוד לא הייתה מספיק מוכרת - בתחנת הרגאיי הפירטית Dread Broadcasting Corporation.
ביוגרפיה > אלבומים > Raw Like Sushi

צ'רי התחילה את קריירת הסולו שלה ב-1982 עם השיר "עצרו את המלחמה", שיר מחאה על מלחמת פוקלנד. היא עבדה יחד עם ג'וני דולר, The The, וקמרון מקווי (בוגה בר) שכתב יחד איתה את אלבומה הראשון, Raw Like Sushi, ולו נישאה בהמשך. היא הייתה מעורבת בסצנת "תרבות בריסטול העירונית", והייתה המעבדת של האלבום של מאסיב אטאק, Blue Lines. בהמשך, רוברט דל נאג'ה ואנדרו ואולס מלהקת מאסיב אטאק תרמו לאלבום הבכורה שלה.
הסינגל "Buffalo Stance" הגיע למקום השלישי במצעד הבריטי ובבילבורד הוט 100 האמריקאי, ולמקום הראשון במצעד מוזיקת הריקודים. סינגלים נוספים שיצאו בין 1988 ל-1990 היו "Manchild" ,"Kisses on the Wind" ,"Heart", ו"Inna City Mama". היא גם נחלה הצלחה עם גרסת הכיסוי של שירו של קול פורטר, "I've Got You Under My Skin", שאותו עיבדה לאלבומה Red Hot + Blue שהכנסותיו הוקדשו למלחמה באיידס. הסינגל הגיע למקום 25 במצעד הבריטי. צ'רי זכתה למועמדות לפרס גראמי ב-1990, בקטגוריות האמן החדש הטוב ביותר, והפסידה למילי ונילי (אשר הפרס שקיבלו בוטל לאחר מכן כשהתגלה שלא הם הופיעו באלבום שלהם). Raw Like Sushi זכה בפרס המוזיקה הבריטית ב-1990.
ביוגרפיה > אלבומים > Homebrew

אלבומה השני של צ'רי היה Homebrew, ב-1992. אלבום זה היה פחות מוצלח מהראשון מבחינה מסחרית, אך בכל זאת הופיע במצעדי מוזיקת הריקודים. הסינגל מהאלבום "Buddy X" הפך ללהיט גדול עוד יותר כעבור כמה שנים כאשר Dreem Teem הפך אותו לרימיקס. האלבום כלל עבודת הפקה של ג'ף בארו, שהיה אחר כך חבר בלהקה פורטיסהד.
ביוגרפיה > אלבומים > Man

האלבום Man מ-1996 הופק על ידי מקוויי, ג'וני דולר וכריסטיאן פאלק. הסינגל "7 Seconds", עם פרס גראמי.
ביוגרפיה > להקות ושיתופי פעולה

ב-2006, צ'רי הודיעה על הקמת להקה חדשה בשם CirKus, שחבריה היו צ'רי, קמרון מקוויי, לוליטה מון (בתם של צ'רי וקמרון, טייסון) וקרמיל. הלהקה תיירה באירופה, הופיעה בפסטיבל הג'אז של מונטריאול, והגיעה גם לברזיל. האלבום הראשון שלה, Laylow, יצא ב-2007, ואלבום שני, Medicine, יצא ב-2009.
במרץ 2011, צ'רי החלה שיתוף פעולה עם להקת הג'אז הניסיוני The Thing, אשר תוצאתו הייתה האלבום The Cherry Thing. הלהקה קיבלה את שמה מאחד משיריו של אביה של צ'רי, דון, ושאבה ממנו השראה, אף על פי שהסגנון שלה נותר ייחודי לה.
שיתופי פעולה נוספים של צ'רי כללו את האלבום MeYouWeYou, עם הצמד RocketNumberNine, וכן הופעות רדיו בתור דיג'יי, הופעות טלוויזיה, סדרות מוזיקליות, תוכניות בישול, והפקה של אמנים אחרים.
חיים אישיים

ב-1983, צ'רי נישאה למתופף מלהקת The Bank, ברוס סמית, וילדה את בתה, נעימה. הם התגרשו ב-1984. לנעימה, שהיא צלמת החיה בלונדון, יש בן, לואי קלייד פלין, שנולד ב-2004.
ב-1987, צ'רי פגשה את המפיק קמרון "בוגה בר" מקוויי בשדה התעופה. שניהם היו בדרך ליפן לשמש כדוגמני אופנה וחלק מה"Buffalo Posse" בתצוגתו של המעצב ריי פטרי. צ'רי הציעה לו נישואים, והם התחתנו ב-1990. לצ'רי ומקוויי שתי בנות - טייסון, שנולדה ב-1989, ומייבל, שנולדה ב-1996. צ'רי ומקוויי גם יוצרים יחדיו - מקוויי הפיק וכתב בשותפות עם צ'רי את האלבום Raw Like Sushi. ביחד, הזוג תומך במגוון אמנים בריטיים.
משפחת צ'רי-מקוויי חייתה במגוון מקומות ברחבי אירופה. בין 1993 ל-1999 גרו סמוך למאלגה בספרד, מלבד תקופה קצרה ב-1995, בה חיו בניו יורק, וכאשר הותקפו ונשדדו, חזרו במהרה ללונדון. אחר כך, המשפחה חזרה למחוזות ילדותה של צ'רי, בהסלהולם, שוודיה.
דיסקוגרפיה > אלבומי סולו

Raw Like Sushi ‏(1989)
Homebrew‏ (1992)
Man‏ (1996)
Blank Project‏ (2014)
Broken Politcst‏ (2018)
דיסקוגרפיה > שיתופי פעולה

Laylow‏ (2006)
Medicine‏ (2009)
The Cherry Thing‏ (2012)
הערות שוליים

↑  Greenstreet, Rosanna (14 ביוני 2014). "Q&A: Neneh Cherry". The Guardian. {{cite news}}:  (עזרה)
1 2  Strong, Martin C. (2000). The Great Rock Discography. Mojo Books. p. 176. ISBN 1-84195-017-3.
↑  Mossman, Kate (22 בפברואר 2014). "Neneh Cherry, interview: 'People ask me where I've been for 18 years'". The Guardian. {{cite news}}:  (עזרה)
↑  Jones, Terry; 29 October 2013 (2000). "200 for 2000" (PDF). i-D Magazine. אורכב מ-המקור (Issue 200) ב-29 באוקטובר 2013. {{cite web}}:  (עזרה)
↑  Vague, Tom (2006). "Counter Culture Portobello Psychogeographical History". Portobello Film Festival.
↑    Bernadette Mcnulty, ‏Neneh Cherry: welcome return for a unique talent, The Telegraph, 24 February 2014
↑  A Quietus Interview Keep Those Dreams Burning, The Quietus, 2 May 2012.
1 2 3  Eliezer, Christie (23 ביוני 2004). "Neneh Cherry". Australian Beat Magazine. אורכב מ-המקור ב-25 באפריל 2012. {{cite web}}:  (עזרה)
↑  Keens, Oliver (25 בפברואר 2014). "Five things you didn't know about Neneh Cherry". Time Out London. נבדק ב-26 בפברואר 2014. {{cite web}}:  (עזרה)
↑  "Neneh M Karlsson - mentioned in the record of Mcvey and Neneh M Karlsson". FamilySearch.
| פרס המוזיקה הבריטית לאמן הבינלאומי של השנה |
| --- | --- | --- |
| אמן בינלאומי   1983–1985, 2022–הווה | קיד קריאול והקוקוסים (1983) ‏•‏‏ מייקל ג'קסון (1984) ‏•‏‏ פרינס אנד דה רבלושן (1985) ‏•‏‏ בילי אייליש (2022) ‏•‏‏ ביונסה (2023) ‏•‏‏ סיזה (2024) |  |
| הזמר הבינלאומי   1986–1993 | ברוס ספרינגסטין (1986) ‏•‏‏ פול סיימון (1987) ‏•‏‏ מייקל ג'קסון (1988) ‏•‏‏ ננה צ'רי (1990) ‏•‏‏ פרינס (1992) ‏•‏‏ פרינס (1993) |  |
| --- | --- |
בקרת זהויות :  NLI: 987007406728805171  PLWABN: 9810567521605606  BIBSYS: 5042333  BnF: cb139247729 (data)  GND: 134622529  ISNI: 0000 0001 1489 1930  LCCN: no95007322  MusicBrainz: 527c65d1-9fdb-4482-8796-dde2980bd63a  NKC: xx0036749  NTA: 074795260  SNAC: w6v41fs1  SUDOC: 160747279  VIAF: 27253988   WorldCat (עם VIAF): 27253988
פיגוע מצובה

| חלק מהאינתיפאדה השנייה |
| --- | --- |

אנדרטה לחללי הפיגוע ליד מצובה
 תאריך:  12 במרץ 2002
 מקום:  ישראל כביש 70 בין שלומי למצובה, ישראל
 קואורדינטות:  33°03′48″N 35°09′00″E﻿ / ﻿33.06327222°N 35.15005556°E﻿ / 33.06327222; 35.15005556
 סוג:  פיגוע ירי
 הרוגים:  6
 פצועים:  1
 מבצע:  הג'יהאד האסלאמי הפלסטיני הג'יהאד האסלאמי הפלסטיני
  (למפת הגליל המערבי מוגדלת) פיגוע מצובה(למפת הגליל המערבי רגילה) פיגוע מצובה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע מצובה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום פיגוע מצובה
 
פיגוע מצובה היה פיגוע ירי שביצעו מחבלים בגבול הצפון ב־12 במרץ 2002 ובו נרצחו שישה ישראלים.
ב-12 במרץ 2002 חדרו שני מחבלים מלבנון לשטח ישראל. באמצעות מתקן מתוחכם דמוי סולם הם הצליחו לעבור מעל גדר המערכת ולחדור לשטח מדינת ישראל מבלי שהתגלו. הם התמקמו על הר הצופה על כביש שלומי-מצובה (כביש 70), והחלו בירי נשק קל והטלת רימוני יד לעבר כלי רכב שנסעו על הכביש ובהם אוטובוס. בפיגוע זה נרצחו חמישה אזרחים וקצין צה"ל, ונפצע חבר קיבוץ מצובה. שני המחבלים חוסלו.
מבצעי הפיגוע

גורמי מודיעין ישראלים הכריזו כי מדובר בפיגוע של חזבאללה, אף שארגון החזבאללה לא אישר שהפיגוע נעשה מטעמו ושהפעולה עמדה בניגוד למדיניות הרשמית של הארגון. בעקבות חתימת הסכם הסחר בין לבנון לאיחוד האירופי בשנת 2002, קיבל על עצמו ארגון חזבאללה שלא לבצע כל מתקפה מעבר לקו הכחול - הגבול הבינלאומי בין ישראל ללבנון.
בשנת 2004 נטל ארגון הג'יהאד האסלאמי הפלסטיני אחריות על הפיגוע, במאי 2006 התפוצצה בצידון מכוניתו של מחמוד אל-מג'דוב (אבו חמזה) מזכיר הג'יהאד האיסלמי בלבנון, כנראה כתגובה על הפיגוע. ישראל לא לקחה אחריות על הפיצוץ.
הנצחה

במקום הפיגוע, בצד הכביש שלומי-מצובה, ליד הפנייה למצובה, הוצבה טבלת שיש ועליה חקוקות המילים: לזכר הנאהבים והנעימים הרוגי ארץ ישראל.
במילים אלו, מתוך "פתיחה לקדיש" שפרסם ש"י עגנון בערב יום הכיפורים תש"ח, בחר טוביה ליבנה, בעלה של לין ליבנה ואביה של עטרה ליבנה שנהרגו בפיגוע זה, להעביר את הקו המחבר מתקומת המדינה ועד לפיגוע.
בנוסף, בבית הספר "סולם צור", בקיבוץ גשר הזיו, נערך בכל שנה "מרוץ עטרה"' ע"ש תלמידת בית הספר, עטרה ליבנה שנרצחה בפיגוע. אירוע זה מתקיים בדרך כלל סמוך למועד הפיגוע ומשתתפים בו משפחות הנופלים, נציגי מועצת מטה אשר שבתחומה נמצא בית הספר, מורים ותלמידים.
בפיגוע נפצעו קשה השוטרים רס״ם ינון כהן ורס״ם יוחנן יחיאל אשר חסמו את הכביש ומנע הגעת רכבים למקום. כמו כן הסתערו על המחבלים ונפצעו קשה בחילופי האש. שניהם קיבלו את עיטור המופת על הקרבתם והצלת מאות תלמידים שהיו אמורים להגיע למקום בהסעות מבית ספר כברי, אחריהם הגיע קצין צה"ל מיכאל צ'רטוק והסתער על המחבלים, תוך שהוא פוגע באחד מהם ונפצע בעצמו. צ'רטוק קיבל צל"ש מפקד אוגדה על חתירה למגע, אומץ לב, דבקות במשימה. סגן גרמן רוז'קוב הגיע למקום במקרה והסתער על המחבלים כשמחפה עליו מפקד החטיבה, אך במהלך הקרב עם המחבלים נהרג. רוז'קוב קיבל צל"ש מפקד האוגדה על פעילותו בקרב ואומץ ליבו.
הערות שוליים

↑  הג'יהאד האיסלמי מגלה: אנו ביצענו את הפיגוע במצובה, באתר News1 מחלקה ראשונה, 31 בינואר 2004
↑  קורות החיים של גרמן רוז'קוב, באתר "יזכור" של משרד הביטחון
| פיגועי טרור נגד ישראלים בעשור הראשון של המאה ה-21 |
| --- | --- | --- |
| פיגועים נגד ישראלים שבוצעו בישראל ובשטחים | < • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • > |  |
| פיגועים נגד ישראלים שבוצעו בחו"ל | הפיגוע בדלפק אל על בנמל התעופה של לוס אנג'לס (4 ביולי 2002) • הפיגועים במומבסה (28 בנובמבר 2002) • הפיגוע בשגרירות ישראל בטשקנט (30 ביולי 2004) • מתקפת הטרור בסיני (7 באוקטובר 2004) • הפיגוע בשגרירות ישראל במאוריטניה (1 בפברואר 2008) • מתקפת הטרור במומבאי (26 בנובמבר 2008) |  |
 1948–1999 • 2000–2009 • 2010–2019 • 2020–2029
קולטון היינס

| --- | --- |

היינס בקומיק־קון סן דייגו, 2012
 לידה:  13 ביולי 1988  (בן 36) ארצות הברית ויצ'יטה, קנזס, ארצות הברית
 שם לידה:  Colton Lee Haynes 
 מדינה:  ארצות הברית 
 תקופת הפעילות:  מ-2007
 מקום לימודים:  Navarre High School 
 פרופיל ב-IMDb
 
קולטון לי היינס (באנגלית: Colton Lee Haynes; נולד ב־13 ביולי 1988) הוא דוגמן ושחקן אמריקאי, אשר מוכר בעיקר מתפקידו בתור ג'קסון ויטמור בסדרת הנוער "זאב צעיר" ברשת MTV, ומתפקידו בתור רוי הרפר / ארסנל בסדרת גיבורי העל "החץ" ברשת The CW.
ביוגרפיה

היינס נולד באנדייל, במחוז סדג'וויק, קנזס שבארצות הברית. בנם של ויליאם קלייטון היינס ודיינה דניס מיטשל. להיינס שני אחים - קלינטון וג'ושוע, ואחות - וילאו. היינס גדל בילדותו בחווה באנדל, קנזס, והתגורר לסירוגין בארקנסו, בניו־מקסיקו, בטקסס ובפלורידה. למד בבתי ספר בפלורידה ובקנזס ואת לימודיו סיים בבית הספר בטקסס. כשהיה צעיר הוריו התגרשו. בן 14 התייתם מאביו בעקבות התאבדותו, ובמרץ 2018 התייתם גם מאימו שנפטרה לאחר שלקתה בשחמת. אחותו מתה באפריל 2020 לאחר מאבק ארוך במחלת הסרטן.
קריירה > דוגמנות

היינס החל לדגמן בגיל 15 בהיותו בניו יורק. הצלחתו המשמעותית הראשונה הייתה הופעתו בצילום עבור מותג היוקרה האמריקאי אברקרומבי אנד פיץ'. בהמשך הופיע היינס בקמפיינים של מותגי האופנה קירה פלסטינינה, ג'יי סי פני וראלף לורן. בשנת 2008 היינס המשיך לדגמן בקמפיינים נוספים כמו ורייזון, וכן במגזינים רבים כגון ווג לנוער וארנה.
ב־2014 קולטון חזר לדגמן בחברת אברקרומבי אנד פיץ' ולקח חלק בקמפיין "Making of a Star", וכך שבו תמונותיו של היינס לשמש בחנויות החברה בעולם כולו.
קריירה > משחק

קולטון היינס הופיע לראשונה בתפקיד קולנועי בשנת 2007 בשובר הקופות "רובוטריקים" בתפקיד מזערי. שיחק בתפקיד אורח בסדרת הטלוויזיה CSI: מיאמי בה גילם את ברנדון פוקס, אדם צעיר שכשל בניסיון להתאבד לאחר שצבר חובות כבדים. הוא ביצע הופעת קמע כדוגמן בשני פרקים בסדרה הוליווד הילס. היינס ביצע גם תפקיד אורח בקליפ לשיר "I Don't love you" של להקת מיי כמיקל רומנס בתפקיד הגבר השחור שמתאהב באישה הלבנה. במחצית השנייה של 2007, היינס התמודד לתפקיד הראשי בסרט דמדומים, אך לבסוף השחקן רוברט פטינסון קיבל את תפקיד הדמות הראשית, אדוארד קאלן.
בשנת 2008, הופיע בתפקיד אורח בסדרת הטלוויזיה "ילדות שמנת", וגם שיחק בסדרה "החיים על פי נד". הוא זכה לגלם את דמותו של סקוט הולנד בסרט "Always and Forever" בהפקת ערוץ הולמרק. הצילומים לסרט החלו בדצמבר 2008, והסרט שודר בערוץ באוקטובר 2009.
בשנת 2009 פורסם שהיינס זכה בתפקיד 'שיין' בסדרה "לוּק" מבית היוצר שואוטיים המבוססת על סרט בעל שם דומה משנת 2007. "גילמתי מנוול בן 17. הסדרה היא בעלת אופי נמרץ ועם הרבה עירום, סקס, סמים וחוויות מהמציאות שיזעזעו את הצופים", אמר היינס בראיון. במרץ 2010 החלו הצילומים לדרמת הפשע העל־טבעית "השערים" לצד סקיילר סמואלס, שם גילם היינס את 'ברט כרזסקי' - שחקן בנבחרת הפוטבול בתיכון שהופך לאדם־זאב. הסדרה שודרה ביוני 2010, אך בוטלה לאחר העונה הראשונה. לאחר מכן היינס שיחק בתפקיד ג'קסון ויטמור בסדרת הנוער "זאב צעיר" המבוססת על סרט בעל שם דומה משנת 1985.
בספטמבר 2012 הופיע בקליפ לשיר "Trouble" של הזמרת הבריטית ליאונה לואיס, בו גילם את החבר שלה. ב־11 באוקטובר 2012, כתב היינס בחשבון הטוויטר שלו "השנים האחרונות היו השנים היפות בחיי. אני עצוב שתם הפרק הזה, אבל נרגש לקראת הבא אחריו. תודה על אהבתכם" וכך הותיר את מעריצי זאב צעיר מבולבלים. יום לאחר מכן נודע שהוא פורש מהסדרה. היינס עבר לשחק בעונתה השנייה של הסדרה "החץ" בתפקיד רוי הרפר, שותפו של החץ הירוק, כשהחוזה שלו הסתיים בתום העונה השלישית.
ביולי 2013 כיכב בקליפ לשיר "Gold" של ויקטוריה ג'סטיס. הופיע בסרט הקולנוע "סן אנדריאס" (2015) למשך כמה דקות לצד השחקנים דוויין ג'ונסון וקיילי מינוג.
בשנת 2016 גילם את לוק למשך שני פרקים בסיטקום "הכריש" (The Grinder) של רשת FOX, בכיכובו של רוב לאו, והתארח בשני פרקים בסדרה הקומית "מלכות הצעקה" שיצר ראיין מרפי בכיכובה של אמה רוברטס.
בשנת 2017 גילם חשפן בקומדיה השחורה "לילה קשוח" לצידן של סקרלט ג'והנסון וזואי קרביץ. באותה שנה החל לגלם את הבלש סמואלס בעונה השביעית של סדרת האימה "אימה אמריקאית: הכת" ברשת FX Networks.
בשנת 2018 שיחק את דמותו של גורו הבריאות ג'ק ללן (אנ') בסרט הדרמה בביוגרפי "Bigger", על חייו של ג'ו וידר. בשנה זו חזר עם דמותו רוי הרפר כדמות ראשית לעונתה השביעית של סדרת הטלוויזיה "החץ". באוגוסט 2019, פרסם היינס כי לא ישוב עם תפקידו לעונה השמינית של הסדרה, עם זאת חודשיים לאחר מכן הוא שב עם תפקידו כדמות חוזרת לעונה השמינית והאחרונה שעלתה באוקטובר 2019.
בשנת 2021 השתתף בקליפ של הראפר ליל נאז X לשירו "Industry Baby". בשנת 2022 שיחק בתפקיד אורח בסדרת הקומדיה "Dollface" של רשת הולו.
קריירה > מוזיקה

ב־2013, היינס פרסם כמה גרסאות כיסוי לשירים. קולטון התחיל לפתח את קריירת השירה שלו, דבר שאהב מאז ילדותו. בנובמבר ביצע גרסת כיסוי לשיר "19You + Me" יחד עם ניו הייטס. בדצמבר 2013 הוא הוציא לאור סינגל אותו ביצע יחד עם זמר נוסף "Baby It's Christmas". בנובמבר 2018 פרסם גרסת כיסוי לשיר "A Million Dreams" של פינק, אותו מבצע יחד עם הזמר מאט בלויד.
חיים אישיים

במאי 2016 היינס יצא מהארון, לאחר שבעבר עלו ספקות לגבי הזהות מינית שלו. ב-11 במרץ 2017 התארס היינס למעצב הפרחים ג'ף לית'האם (אנ'), וב-27 באוקטובר באותה שנה השניים התחתנו. במאי 2018, היינס הגיש בקשה לגירושין מלית'ם, אך הזוג התפייס לפני יום הנישואים הראשון שלהם. עם זאת, באוגוסט 2019 הם הגיעו להסדר גירושין.
במרץ 2019, היינס דיבר בפומבי על החוויה שלו עם התמכרות לאלכוהול וסמים, והעיד ”בעשר שנים היו אולי 25 יום שהעברתי ללא שתייה. אני זוכר שהתחלתי, זה היה כמה כוסות יין, וזה הדרדר לימים אפלים של ממש.” הוא סיפר על כך שעבר תוכנית טיפול שנמשכה כארבעה חודשים כדי לטפל בשימוש בחומרים.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | רובוטריקים | בריסטה |  |
| 2015 | סן אנדראס | ג'ובי אולארי |  |
| 2017 | לילה קשוח | סקוטי |  |
| 2018 | Bigger | ג'ק ללן (אנ') |  |
| 2021 | סיפורו של אלוף | ג'ף |  |
| 2023 | זאב צעיר: הסרט | ג'קסון ויטמור |  |
| TBA | Love... Reconsidered |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | CSI: מיאמי | ברנדון פוקס | פרק: "Bang, Bang, Your Debt" |
| 2008 | ילדות שמנת | אלכסנדר | פרק: "All About Friends and Family" |
| 2008 | החיים על פי נד | ארס קוסטופולוס | פרק: "Frescorts" |
| 2009 | Always & Forever | סקוט הולנד | סרט טלוויזיה של הולמרק |
| 2009 | מלרוז פלייס | ג'סי רוברטס | פרק: "Gower" |
| 2010 | The Gates | ברט קרזצקי | תפקיד ראשי; 13 פרקים |
| 2010 | Look: The Series | שיין | תפקיד ראשי; 11 פרקים |
| 2012-2011; 2017 | זאב צעיר | ג'קסון ויטמור | תפקיד ראשי (עונות 2-1) תפקיד אורח (עונה 6); 26 פרקים |
| 2011 | The Nine Lives of Chloe King | קאי | פרק: "Dogs of War" |
| 2016-2013 2020-2018 | החץ | רוי הרפר / ארסנל | תפקיד ראשי (עונות 3-2&7) תפקיד חוזר (עונות 1&8) תפקיד אורח (עונות 4&6); 80 פרקים |
| 2016 | הכריש | לוק גריינדר | 2 פרקים |
| 2016 | מלכות הצעקה | טיילר | 2 פרקים |
| 2017 | אימה אמריקאית: הכת | ג'ק סמואלס | 6 פרקים |
| 2022 | Dollface | לוקאס | פרק: "Homecoming Queen" |
| 2022 | Swindler Seduction | סטיב / מיטצ' ג'ונסון | סרט טלוויזיה של Lifetime |
הערות שוליים

↑  "Bruno Rand". Ohlala Mag. Retrieved 2010-12-13.
↑  No Jackson for Teen Wolf Season 3
↑  San Andreas (2015)
↑  Mann, Sebastian. "Colton Haynes divorce: Actor splits from husband Jeff Leatham after just six months". PinkNews, 9 May 2018
| --- | --- |
בקרת זהויות :  LCCN: no2012106010  VIAF: 251957286   WorldCat (עם VIAF): 251957286 
היינס באירוע ההפקה של זאב צעיר, 2012
מונה אקס צ'יינג'

| --- | --- |

 לידה:  23 במרץ 1990 (בן 34) ברוקלין, ארצות הברית 
 מדינה:  ארצות הברית 
 ידוע בשל:  המרוץ לדראג של רו פול (עונה עשירית), המרוץ לדראג: אולסטארס (עונה רביעית, עונה שביעית)
 השכלה:  Rider University  Herbert H. Lehman High School  בית הספר המקצועי לאמנויות הבמה  קולג' הקונסרבטוריון של מקהלת וסטמינסטר 
 עיסוק:  מלכת דראג, מוזיקאי
 https://www.monetxchange.com/
 
קווין איי. ברטין (באנגלית: Kevin A. Bertin, נולד ב-23 במרץ 1990) הוא מלכת דראג, זמר, מנחה פודקאסט ואושיית תוכנית מציאות הידוע בשם הבמה מונה אקס צ'יינג' (Monét X Change). מונה אקס צ'יינג' ידועה בשל הופעתה בעונה העשירית של המרוץ לדראג של רופול, שם הגיעה למקום השישי ונבחרה להיות אהובת הקהל על ידי המלכות המשתתפות של העונה, וכן בעקבות ניצחונה בעונה הרביעית של המרוץ לדראג: אולסטראס יחד עם טריניטי דה טאק. היא השתתפה גם בעונה השביעית של המרוץ לדראג: אולסטארס, עונת המנצחות הראשונה של הזיכיון, בה היא הגיעה למקום השני. מונה אקס צ'יינג' הוציאה את המיני-אלבום הראשון שלה, "Unapologetically" ב-2019. מאוחר יותר באותה השנה, היא החלה להנחות תוכנית אירוח ברשת בשם "The X Change Rate", בסדרה של BUILD. היא הופיעה בסיבובי הופעות רבים של המרוץ לדראג.
כיום היא מנחה את הפודקאסט "Sibling Rivalry" עם בוב דה דראג קווין ואת הפודקאסט "Ebony and Irony" עם ליידי באני.
חיים אישיים

ברטין נולד בברוקלין, ניו יורק ב-23 במרץ 1990. בגיל חצי שנה, הוא עבר לסנט לוסיה. לאחר מכן הוא עבר לברונקס. הוא למד אופרה ב-Westminster Choir College באוניברסיטת ריידר.
תחרות הדראג הראשונה שמונה אקס צ'יינג' זכתה בה היא "Gay Caribbean USA" ב-27 בספטמבר 2014, כשהיא מייצגת את סנט לוסיה. אם הדראג שלה היא האני דוונפורט, שהוכרזה ב-2019 כאחת מהמתמודדות של העונה ה-11 של המרוץ לדראג.
קריירה

ב-22 בפברואר 2018, מונה הוכרזה כאחת מ-14 מתמודדות בעונה העשירית של המרוץ לדראג של רו פול. היא הייתה בתחתית שלוש פעמים, ניצחה בליפ סינק את דאסטי ריי בוטומס ומייהם מילר, אך הודחה כאשר ביצעה ליפ סינק נגד קמרון מייקלס בפרק העשירי. היא הגיעה למקום השישי. בגמר היא הוכרזה כאהובת הקהל (Miss Congeniality) של העונה, הראשונה שנבחרה על ידי המתמודדות.
בפרק הראשון של העונה, מונה תפרה שמלה מספוגי מטבח. השמלה קיבלה אזכורים רבים בעונה ומחוצה לה. מתחרה באותה עונה, יוהא האמאסקי, יצרה מאוחר יותר גרסה נוספת של השמלה ותרמה את הרווחים לארגון הצדקה Callen-Lorde. עמוד הטוויטר הרשמי של בובספוג מכנסמרובע ציין את מונה באחד הציוצים שלו.
מונה מנחה את הפודקאסט "Sibling Rivalry" יחד עם אחות הדראג שלה בוב דה דראג קווין. הפרק הראשון יצא ב-11 במרץ 2018. ביוני 2018, מונה התווכחה עם אזיליה בנקס בטוויטר לאחר שבנקס איימה לתבוע את רופול על גנבה ספרותית. ב-6 ביולי 2018, מונה השתתפה בפרק של "What Would You Do". מונה הופיעה בסיבוב הופעות בארצות הברית ואירופה עם מופע היחיד שלה "Call Me By Monét".
מונה היא המנחה של תוכנית הרשת "Monét's Herstory X Change" ב-WOWPresents שהחלה בנובמבר 2018. היא הופיעה בפרסומת לפפסי עם קארדי בי בפברואר 2019.
ב-19 בנובמבר 2018, מונה הוכרזה כאחת ממשתתפות העונה הרביעית של המרוץ לדראג: אולסטארס. היא ניצחה בשלושה אתגרים והגיעה אל הגמר, שם התחרתה ב"ליפ סינק על הכתר" נגד טריניטי דה טאק שבסופו הכריזה רופול על שתיהן כמנצחות בעונה וכל אחת זכתה בפרס כספי של 100,000 דולר, מה שהפך לפעם הראשונה בהיסטוריית התוכנית שהוכתרו שתי זוכות באותה עונה. מונה הייתה המלכה השחורה הראשונה שזכה באולסטארס. אחרי הזכייה שלה באולסטארס, מונה וטריניטי השתתפו בפרק הראשון של "The Official RuPaul's Drag Race Podcast". במאי, מונה הודיעה שהיא תנחה תוכנית אירוח שבועית בשם "The X Change Rate". היא רואיינה יחד עם אדור דלנאו ונינה ווסט בתוכנית האירוח "The View" ביוני. מונה ווסט חזרו לתוכנית לפרק יום ההולדת של מייגן מקיין.
ביוני 2019, מונה הייתה אחת מ-37 מלכות דראג שהופיעו בעמוד השער של מגזין ניו יורק. מונה הייתה אחת ההשראות לדמות של סינה גרייס, שייד, גיבורת העל מלכת הדראג הראשונה של מארוול. ב-22 באוקטובר 2019, מונה הוכרזה כחלק מהקאסט של המרוץ לדראג של רופול: VIP.
בפרק השלישי של אולסטארס 5 היא עשתה הופעת אורח כמתנקשת ליפ סינק. היא התחרתה נגד ג'וג'ובי וניצחה. בינואר 2021, היא החלה להנחות פודקאסט בשם "Ebony and Irony" עם ליידי באני. בסתיו של 2021, היא ובוב דה דראג קווין הוציאו קולקציית איפור בשם "BoMo Cosmetics".
באפריל 2022, מונה הוכרזה כאחת מהמתמודדות בעונה השביעית של המרוץ לדראג: אולסטארס, עונה המנצחות הראשונה של הזיכיון. מונה הייתה בפסגה בפרק הראשון, התשיעי וה-11. היא הפסידה לג'ינקס מונסון בליפ סינק על הכתר והגיעה למקום השני.
מוזיקה

מונה הוציאה את הסינגל "Soak It Up" ביום ששודר הפרק שבו הודחה מהמרוץ לדראג. היו שתי גרסאות לשיר, הראשונה עם מונה לבדה, והשנייה היא גרסה עם אחות הדראג שלה, בוב דה דראג קווין, המנצחת של העונה השמינית של המרוץ לדראג.
פילמוגרפיה > סרטים

| שנה | שם | תפקיד | הערות |
| --- | --- | --- | --- |
| 2018 | A Queen for the People | עצמה | סרט תיעודי של בוב דה דראג קווין |
| 2019 | The World of Madame X | מלכת דראג | סרט קצר של מדונה |